《杂兴四首 其三》
宋代·方一夔

满目风埃落日低，拳支醉颊面山西。平堤树密欲藏寺，古渡舟横不碍溪。

渺渺几竿秋水净，哑哑三匝夜乌啼。老来独有诗情在，口占新晴付小溪。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。